Eelnõu
Algataja: Narva Linnavalitsus

NARVA LINNAVOLIKOGU

OTSUS

Narva
Narva Linnavolikogu 23.12.2021 otsuse nr 96 „Projekti „Ida-Viru maakonna jalgrattateede võrgustiku planeerimine ja ühenduslõikude projekteerimine“ teostaja määramine ning oma- ja sildfinantseeringu kinnitamine“ muutmine.

1. ASJAOLUD JA MENETLUSE KÄIK

Narva Linnavolikogu 23.12.2021 otsusega nr 96 kinnitas projekti „Ida-Viru maakonna jalgrattateede võrgustiku planeerimine ja ühenduslõikude projekteerimine“ Narva linna poolseks teostajaks Narva Linna Arenduse ja Ökonoomika Ameti, Narva linna poolt oma- ja sildfinantseerimise. 

Projekti juhtivpartneriks on Lüganuse vald. Projektis osalevad Ida-Viru maakonna kaheksa omavalitsust: Lüganuse vald, Jõhvi vald, Kohtla-Järve linn, Narva-Jõesuu linn, Sillamäe linn, Narva linn, Toila vald ja Alutaguse vald. Projekt toetatakse Maakondade arengustrateegiate elluviimise toetusmeetmest (Riigihalduse ministri 07.05.2019 määrus nr 25). Toetuse andmise eesmärk on toimepiirkondade arengueelduste parem kasutus majanduskasvuks ja elukvaliteedi tõusuks vajalike teenuste kättesaadavus.

Projekti tegevused Narvas on suunatud vajalike eeluuringute läbiviimisele ja kergliiklusteede ühenduslõikude projekteerimisele (ühenduslõigud bastionide ringi ümber:  Sepa tn – EV100 park – Hariduse tn – uus skeitpark). Projekteerimine on hetkel käimas. 

Seoses võimalusega saada ühisprojektist lisarahastust, projekti tegevusena lisatakse täiendava kergliiklusteelõigu (Uusküla – Paemurru, ca 1200 m) projekteerimistööd.

Projekti eelarves oli esialgselt tegevustele Narvas planeeritud kuni 52 000 EUR, sh meetme poolne toetus kuni 39 000 EUR ja Narva linna omafinantseerimine kuni 13 000 EUR, ehk 25 %. Uue kergliiklusteelõigu projekteerimiseks on vaja lisafinantseerimist ca 50 600 eurot, nendest omafinantseering ca 12 650 eurot. Sellega on vaja suurendada Narva omafinantseeringut antud projektis kuni 25 650 eurot. Projekti elluviimise periood on pikendatud kuni 13.04.2024.a.

Eeltoodust tulenevalt tuleb muuta Narva Linnavolikogu 23.12.2021 otsuse nr 96 „Projekti „Ida-Viru maakonna jalgrattateede võrgustiku planeerimine ja ühenduslõikude projekteerimine“ teostaja määramine ning oma- ja sildfinantseeringu kinnitamine“ punktides 3.2. ja 3.3 kajastatud omafinantseeringu summat ja projekti perioodi.  

Projekt on vastavuses Narva linna arengukava 2035 strateegilise eesmärgiga 1.4: 
Linna taristu on keskkonnasõbralik,
Tegevus: Ida-Viru maakonna jalgrattateede võrgustiku planeerimine ja ühenduslõikude projekteerimine (MATA 2021 projekti raames) ja ehitamine

Projekti „Ida-Viru maakonna jalgrattateede võrgustiku planeerimine ja ühenduslõikude projekteerimine“ eeldatav omafinantseerimise vajadus aastate kaupa on järgmine (aasta lõpus kasutamata jäävad vahendid viiakse see üle järgmisesse aastasse):

	
	2023
	2024

	omafinantseerimine
	13 000
	12 650



Projekti elluviimiseks vajalikud omafinantseeringu rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 “Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”.


2. ÕIGUSLIKUD ALUSED

2.1 Vastavalt kohaliku omavalitsuse korralduse seaduse (edaspidi KOKS) § 22 lg 1 punktile 8  kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.
2.2 Vastavalt KOKS § 37¹ lõikele 2 on arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 

3. OTSUS

[bookmark: _GoBack]3.1 Muuta Narva Linnavolikogu 23.12.2021 otsuse nr 96 „Projekti „Ida-Viru maakonna jalgrattateede võrgustiku planeerimine ja ühenduslõikude projekteerimine“ teostaja määramine ning oma- ja sildfinantseeringu kinnitamine“ punkte 3.2. ja 3.3. järgmiselt:

3.1.1 „3.2 Kinnitada projekti „Ida-Viru maakonna jalgrattateede võrgustiku planeerimine ja ühenduslõikude projekteerimine“ omafinantseering  2023.-2024. aastateks kuni 25 650,00 eurot.“

3.1.2 „3.3   Lubada Narva Linnavalitsusel võtta laenu punktis 3.2 nimetatud omafinantseeringu katmiseks 2023. aastal  kuni 13 000 eurot ja 2024. aastal kuni 12 650 eurot“

4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE

Otsus jõustub seadusega sätestatud korras

